APZ-KR1-28 -068 /2024

**Rektor Akadémie Policajného zboru v Bratislave**

 podľa čl. 26 ods.2 „Štatútu Akadémie Policajného zboru v Bratislave“ (ďalej len „akadémia“) a čl. 1 ods. 2 a čl. 2 ods. 1 až 3 „Zásad výberového konania na obsadzovanie pracovných miest vysokoškolských učiteľov, pracovných miest výskumných pracovníkov, funkčných miest profesorov a docentov a funkcií vedúcich zamestnancov na akadémii“, vydaných v zmysle § 77 ods. 1 zákona č. 131/2002 Z. z. o vysokých školách a o zmene a doplnení niektorých zákonov v súlade s § 15 ods. 1 písm. d) a § 5 ods. 1 zákona č. 552/2003 Z. z. o výkone práce vo verejnom záujme.

**v y h l a s u j e**

**výberové konanie**

**na obsadenie pracovných miest vysokoškolských učiteľov**

**Katedra kriminalistiky a forenzných vied**

**docent 1 miesto PT – 10**

Na zastávanie funkcie docent na katedre kriminalistiky a forenzných vied Akadémie Policajného zboru v Bratislave sa vyžaduje vysokoškolské vzdelanie III. stupňa a spĺňa kritéria vyplývajúce z požadovanej úrovne kritérií titulu docent podľa § 75 ods. 4 zákona č. 131/2002 Z. z. o vysokých školách a o zmene a doplnenie niektorých zákonov. Odborná a pedagogická spôsobilosť v oblasti kriminalistika, so zameraním na kriminalistickú techniku, publikačná činnosť minimálne 1 štúdia vo Web of science, vedenie aspoň jedného vedecko-výskumného projektu, organizačné schopnosti a komunikatívnosť. Znalosť AJ minimálne na úrovni B2, spoľahlivosť a bezúhonnosť. Minimálne päť rokov odbornej praxe.

Predpokladaná pracovná náplň je podľa NV SR č. 354/2018 Z. z., ktorým sa ustanovujú katalógy pracovných činností pri výkone práce vo verejnom záujme a o ich zmenách a dopĺňaní v znení neskorších predpisov 17.10.01 Tvorivé riešenie najzložitejších úloh rozvoja vedy a techniky zamerané na rozvíjanie poznania v študijnom odbore, tvorivá aplikácia výsledkov výskumu do pedagogickej činnosti, vedenie prednášok, vedenie doktorandov, výskumná činnosť a zverejňovanie jej výsledkov, vedenie výskumných tímov, ktoré vykonáva učiteľ vysokej školy po získaní vedecko-pedagogického titulu alebo umelecko-pedagogického titulu.

Platová trieda 10 ( v rozmedzí podľa doterajšej praxe od 1.470,- € do 2.006,50€ + osobný príplatok z Kolektívnej zmluvy100,-€).

**Podmienky pre účastníkov výberového konania**

Uchádzači na miesto docent predložia aj:

 a) profesijný životopis,

 b) doklad o dosiahnutom najvyššom vzdelaní, akademických a pedagogických tituloch,

 c) doklad o vedeckej a pedagogickej činnosti a doterajšej praxi,

 d) overené doklady o ďalšom prípadnom získanom vzdelaní,

 e) prehľad o publikačnej činnosti,

 f) výpis z registra trestov nie starší ako tri mesiace.

**odborný asistent 1 miesto PT – 9**

Na zastávanie funkcie odborný asistent na katedre kriminalistiky a forenzných vied Akadémie Policajného zboru v Bratislave sa vyžaduje vysokoškolské vzdelanie III. stupňa alebo vedecko-pedagogický titul alebo umelecko- pedagogický titul alebo vysokoškolské vzdelanie druhého stupňa a vzdeláva sa zo zameraním na ich získanie. Odborná a pedagogická spôsobilosť v oblasti kriminalistika, so zameraním na kriminalistickú techniku, publikačná činnosť minimálne 1 štúdia v indexovanej databáze, zapojenie aspoň do jedného vedecko-výskumného projektu, organizačné schopnosti a komunikatívnosť. Znalosť AJ minimálne na úrovni B2, spoľahlivosť a bezúhonnosť. Minimálne päť rokov odbornej praxe.

Predpokladaná pracovná náplň je podľa NV SR č. 354/2018 Z. z., ktorým sa ustanovujú katalógy pracovných činností pri výkone práce vo verejnom záujme a o ich zmenách a dopĺňaní v znení neskorších predpisov 17.09.01 Výskumná a pedagogická činnosť, vedenie prednášok z vybraných kapitol, vedenie seminárov v bakalárskych, magisterských alebo doktorských študijných programoch, vedenie a oponovanie diplomových alebo rigoróznych prác, spolupráca na výskumnej činnosti pracoviska a autorstvo a spoluautorstvo na aktívnych výstupoch z tejto činnosti.

Platová trieda 09 ( v rozmedzí podľa doterajšej praxe od 1.370,- € do 1.869,50€ + osobný príplatok z Kolektívnej zmluvy100,-€).

**Podmienky pre účastníkov výberového konania**

Uchádzači na miesto odborného asistenta predložia aj:

 a) profesijný životopis,

 b) doklad o dosiahnutom najvyššom vzdelaní,

 c) doklad o vedeckej a pedagogickej činnosti a doterajšej praxi,

 d) overené doklady o ďalšom prípadnom získanom vzdelaní,

 e) prehľad o publikačnej činnosti,

 f) výpis z registra trestov nie starší ako tri mesiace.

Uchádzači zašlú prihlášky do výberového konania na adresu: kancelária rektora Akadémie Policajného zboru v Bratislave, Sklabinská 1, PSČ: 83517 do **02.12.2024.** Výberové konanie sa uskutoční **dňa 16.12.2024 o 09**,**00** h na Akadémii Policajného zboru v Bratislave, blok U, II. poschodie, č. dv. 333.

Uchádzač, ktorého prihláška bude zaslaná po termíne, prípadne nebude obsahovať náležitosti uvedené v požiadavkách vypísaného výberového konania, nebude zaradený do výberového konania.

 Stanislav Šišulák